पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को लेकर लागू लॉकडाउन में धड़ल्ले से देशी व अंग्रेजी शराब के साथ कच्ची की तस्करी जारी है। शहर में माढ़ोताल और विजय नगर में अंग्रेजी व देशी शराब की दुकान में खिड़की से बिक्री हो रही थी। वीडियो वायरल होने के बाद पुलिस हरकत में आई और दोनों दुकानों पर कार्रवाई की। वहीं, घमापुर पुलिस ने क्राइम ब्रांच 165 लीटर कच्ची शराब जब्त किए।
जानकारी के अनुसार माढ़ोताल देशी शराब की दुकान में लंबे समय से साइड में खुली खिड़की से शराब बेची जा रही थी। दुकान के बाहर एक युवक खड़ा रहता था, जो ग्राहकों को इशारा करता था। ये दुकान आशीष शिवहरे पाटर्नर मुख्य संचालक मेसर्स प्रभा स्टार की दुकान है। इस दुकान में बिक रहे शराब के बारे में सोशल मीडिया में वीडियो वायरल हो गया।
माढ़ोताल पुलिस ने की कार्रवाई
गढ़ा सीएसपी तुषार सिंह के मुताबिक माढोताल स्थित देशी शराब दुकान में दबिश दी। दुकान की शटर में बाहर से ताला लगा हुआ था। अंदर लाईट जलती हुई दिखी। एक युवक बाहर बैठा था जो लोगों को बता रहा था कि खिडकी के पास जाकर आवाज लगाकर शराब खरीद लो। पुलिस ने उसे दबोच लिया।
यूपी के दो आरोपी दुकान के अंदर बैठे थे
आरोपी आनंद कुंज गढ़ा निवासी अमन तिवारी था। काफी देर खटखटाने के बाद शटर खुला। अंदर दो लोग मौजूद थे। दोनों ने अपना नाम करछाना डिहा प्रयागराज यूपी निवासी चमन यादव और महासा अलीनगर चंदौली यूपी निवासी सारनाथ गुप्ता बताया। कलेक्टर ने जबलपुर में 15 मई तक शुष्क दिवस घोषित करते हुए शराब बेचने पर रोक लगा रखी है। पुलिस ने तीनों के खिलाफ धारा 188, 269, 270 भादवि 51 आपदा प्रबंधन अधिनियम का अपराध दर्ज कर जांच में लिया है।
दुकान के बगल में खड़े होकर बेच रहा था शराब
वहीं विजय नगर पुलिस ने विजय नगर स्थित बंद अंग्रेजी शराब दुकान की शटर के बगल में खड़े सेठी नगर गोरखपुर निवासी राजेश जायसवाल को दबोच लिया। वह शटर के बगल में खड़े होकर शराब बेच रहा था। विजय नगर पुलिस ने उसके खिलाफ धारा 188, 269, 270 भादवि 51 आपदा प्रबंधन अधिनियम के तहत कार्रवाई की।
165 लीटर कच्ची शराब के साथ तस्कर को दबोचा
उधर, घमापुर और क्राइम ब्रांच पुलिस ने चांदमारी तलैया टेस्टिंग रोड नाले के पास दबिश देकर रमखिरिया मझगवां निवासी मंगीलाल उर्फ संजू रैकवार को दबोच लिया। वह वर्तमान में चांदमारी तलैया घमपुर में रह रहा था। उसके पास 11 प्लास्टिक के कुप्पों में 165 लीटर कच्ची शराब रखे हुए मिले। पुलिस ने आरोपी के खिलाफ आबकारी एक्ट का प्रकरण दर्ज कर जांच में लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn